Caprella linearis

Caprella linearis er en art i slekten Caprella innenfor spøkelseskreps-familien (orden Caprelloidea eller «spøkelsestanglopper») – en type amfipoder. Larvene er planktoniske. De er relativt store, hannene blir opptil 32 mm lange, hunnene inntil 14 mm. Arten har  to store og to små antenner. Fargen er rød eller grønnaktig med lyserøde øyne. Den kan skifte farge etter omgivelsene.

I likhet med andre spøkelseskreps har arten ikke lemmer på kroppsledd 3-4, men her har den et par kølleformede gjeller. Kroppsledd nr 5 har to tydelige torner eller spisser på oversiden, mens kroppsledd nr 6 har en slik torn eller spiss. Den kjennes ofte ikke lett fra arten Caprella septentrionalis som også er vanlig i norske farvann, men sistnevnte art er mer svartflekket grønn i farge og har mørkere røde øyne.Frank Emil Moen og Erling Svensen, Dyreliv i havet - Nordeuropeisk marin fauna, 6. utgave 2014, side 264. Begge disse to Caprella-artene kan på sin side skilles fra Phtisica marina ved at sistnevnte art har ben på kroppsledd 3-4, og klubbeformede gjeller på kroppsleddene 2-4.  Hunnene har rugeposer på kroppsledd 3-4.

De lever bare i havet (saltvann), og er utbredt i farvannene i nord inklusive Atlanterhavet, Nordsjøen, Norskehavet, og Barentshavet inklusive Svalbard. Den lever også i hele Nordsjøen, Biscayabukta, og i Japanhavet. I Norge kan den antakelig finnes langs hele kysten, men sikre observasjoner er gjort utenfor Vestfold.Caprella linearis  - oppslag i Artsdatabanken, besøkt 11. mars 2014.

Arten lever fra tidevannssonen og ned til 65 meters dyp. Den er 5 – 30 mm lang, hannen dobbelt så lang som hunnen. Den lever fra tidevannssonen og på grunt vann helt ned til større dybder, gjerne på alger og tang, eller på bøyer i havet. De fester seg til underlaget ved hjelp av bakbenenes klør. Arten liker vannmasser i bevegelse. Den kan finnes i store kolonier på arten brødsvamp - Halichondria panicea.

 Taksonomisk plassering 
Slektens systematikk er i nyere tid beskrevet og oppdatert i 2003.Myers A.A. & Lowry J.K«., A phylogeny and a new classification of the Corophiidea Leach, 1814 (Amphipoda)», i. Journal of Crustacean Biology, nr 23, 2003, side 443-485.
Artens moderne tilhørighet i Caprella-krepsenes systematikk gis nedenfor i lys av 2013-revisjonen med basis i WoRMS-databasen.
 - WoRMS. Besøkt 4. mars 2014.

 Rekke: KREPSDYR (Crustacea) - 67 000 arter
 KLASSE storkreps (Malacostraca) - +25 000 arter Latreille, 1802
 Underklasse Eumalacostraca Grobben, 1892
 Overorden Peracarida Calman, 1904
 Orden amfipoder (Amphipoda) - 9 000 arter, 1 900 i ferskvann Latreille, 1816
 Underorden Senticaudata - 4 overfamilier, 59 familier Lowry & Myers, 2013
 Infraorden Corophiida
 Parvorden Caprellidira Leach, 1814 (sensu Lowry & Myers, 2013)
 Overfamilie Caprelloidea  Leach, 1814
 Spøkelseskreps (Caprellidae) Leach, 1814 = Pariambidae Laubitz, 1993
 Underfamilie Caprellinae Leach, 1814
 Slekt Caprella Lamarck, 1801
 Caprella linearis Linne (Linnaeus), 1767

 Referanser 

 Eksterne lenker 

 Beskrivelse og bilder av Caprella linearis - hos Life Desks. Besøkt 4. mars 2014.

Kategori:Amfipoder
Kategori:Krepsdyr formelt beskrevet i 1767
Kategori:Dyr formelt beskrevet av Carl von Linné